Pèire II de Portugal

Pèire II de Portugal, lo Pacific, nascut lo 26 d'abril e 1648 a Lisbona e mòrt lo 9 de decembre de 1706 a Sintra, es rei de Portugal de 1683 a sa mòrt en 1706. Sota lo règne de son fraire, Anfós VI, exercís la regencia fins sa pujada al tròn. èra lo cinquen e darrièr enfant de Joan IV e de Loïsa Maria de Guzmán. 

 Biografia 
Filh del rei Joan IV de Portugal e fraire d'Anfós VI, rei de Portugal, es proclamat regent del reialme après la descasença de son fraire per las Cortes lo 24 de novembre de 1667. L'annada seguenta, signa lo tractat de Lisbona amb l'Espanha (12 de febrièr) e esposa Maria Francesa de Savòia lo 2 d'abril amb una dispensa papala seguent l'anullacion del maridatge d'aquesta amb son fraire, lo rei descasut. Puja sul tròn a la mòrt d'aqueste, lo 12 de setembre de 1683. 

Pendent la Guèrra de Succession d'Espanha, d'en primièr favorable a l'aveniment de Felip de França (1701), rejonh la Granda Aliança lo 6 de mai de 1703 en cambi de set vilas a tornar d’Espanha. Morís a Sintra d'una ataca d'apoplexia en 1706.

 Maridatge e descendéncia 
Pèire II esposa en primièras nòças en 1668 sa cunhada Maria Francesa de Savòia (1646-1683), qu'aviá primièr esposat son fraire Anfós VI en 1666 (maridatge anullat en 1668).

De son union amb Maria Franceda de Savòia nasquèt:

 Isabèla Loïsa de Portugal

Pièire II esposa  en segonda nòças, en 1687, Maria Sofia de Neuborg (1666 † 1699), cunhada de l'emperaire Leopold I del Sant Empèri.

D'aquesta union nasquèron:

 Joan (1689-1750), que succedís a son paire e esposa en 1708 Maria Ana d'Àustria (1683-1754).

 Francés de Portugal, duc de Beja (1691-1742)

 Antòni Francés de Portugal (1696-1757)

 Manuel Francés de Portugal (1697-1766)

 Francesa Josèfa de Portugal (1699-1736)

I aguèt d'enfants naturals:

 Loïsa de Bragança, duquesa de Cadaval, de Maria da Cruz Mascarenhas

 Josèf de Bragança arquevèsque de Braga, de Francisca Clara Da Silva

 Titulatura complèta 
Rei de Portugal e de las Algarves, de cada costat de la mar en Africa, duc de Guinèa e de la conquista, de la navigatcon e del comèrci d'Etiiopia, d'Arabia, de Pèrsa e d'Índia per la gràcia de Dieu.

 Articles connèxes 

 Fonts 

Categoria:Rei de Portugal